nibzard/narodne-novine-full-text-markdown huggingface dataset:
## Odluka o sudjelovanju pripadnika oružanih snaga Republike Hrvatske u NATO operaciji "Active Endeavour"

### NN 133/2006 (11.12.2006.), Odluka o sudjelovanju pripadnika oružanih snaga Republike Hrvatske u NATO operaciji "Active Endeavour"

# HRVATSKI SABOR

**3011**

Na temelju članka 6. stavka 2. podstavka 6. Zakona o obrani (»Narodne novine«,
br. 33/02. i 58/02.), članka 4. stavka 1. Zakona o sudjelovanju pripadnika
Oružanih snaga Republike Hrvatske, policije, civilne zaštite te državnih
službenika i namještenika u mirovnim operacijama i drugim aktivnostima u
inozemstvu (»Narodne novine«, br. 33/02.), Hrvatski sabor na sjednici održanoj
8. prosinca 2006. godine donio je

## ODLUKU

### O SUDJELOVANJU PRIPADNIKA ORUŽANIH SNAGA REPUBLIKE HRVATSKE U NATO OPERACIJI »ACTIVE ENDEAVOUR«

I.

Odobrava se sudjelovanje pripadnika Oružanih snaga Republike Hrvatske u NATO
operaciji »Active Endeavour« upućivanjem do pet časnika za vezu u Zapovjedništvo
mornaričke komponente NATO – Jug u Napulju.

II.

Ova Odluka stupa na snagu danom objave u »Narodnim novinama«.

Klasa: 803-04/06-01/03
Zagreb, 8. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks,** v. r.

Odluka, NN 133/2006-3011
## Odluka o sudjelovnaju prpadnika oružanih snaga Republike Hrvatske u mirovnoj misiji u Afganistanu (ISAF)

### NN 133/2006 (11.12.2006.), Odluka o sudjelovnaju prpadnika oružanih snaga Republike Hrvatske u mirovnoj misiji u Afganistanu (ISAF)

# HRVATSKI SABOR

**3012**

Na temelju članka 6. stavka 2. podstavka 6. Zakona o obrani (»Narodne novine«,
br. 33/02. i 58/02.), članka 4. stavka 1. Zakona o sudjelovanju pripadnika
Oružanih snaga Republike Hrvatske, policije, civilne zaštite te državnih
službenika i namještenika u mirov­nim operacijama i drugim aktivnostima u
inozemstvu (»Narodne novine«, br. 33/02.) Hrvatski sabor na sjednici održanoj 8.
prosinca 2006., donio je

## ODLUKU

### O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ MISIJI U AFGANISTANU (ISAF)

I.

U mirovnu misiju u Afganistanu (ISAF) upućuje se:
– u 2007. godini do 200 pripadnika Oružanih snaga Republike Hrvatske, uz
mogućnost rotacije,
– u 2008. godini do 300 pripadnika Oružanih snaga Republike Hrvatske, uz
mogućnost rotacije.

II.

Pripadnici Oružanih snaga Republike Hrvatske iz točke I. ove Odluke bit će u
sastavu sljedećih elemenata strukture snaga ISAF-a:
– zapovjednik nacionalnog kontigenta s osobnom skupinom (NCC),
– nacionalni tim za obavještajnu potporu (NIC/NIST),
– nacionalni tim za logističku potporu (NSE),
– namjenski organizirane snage Vojne policije (TF MP),
– namjenski organizirane snage pješaštva za zaštitu snaga (TF INF),
– pokretni promatrački tim za vezu (MLOT),
– operativni mentorski tim za vezu (OMLT),
– mješoviti medicinski tim,
– osoblje provincijskih rekonstrukcijskih timova,
– stožerno osoblje.

III.

Vlada Republike Hrvatske utvrdit će trajanje rotacije, broj i organizacijsku
strukturu pripadnika Oružanih snaga Republike Hrvatske iz točke I. ove Odluke za
svaku rotaciju.

IV.

Obvezuje se Vlada Republike Hrvatske svakih šest mjeseci izvijestiti Hrvatski
sabor o statusu misije i radu pripadnika Oružanih snaga Republike Hrvatske u
mirovnoj misiji u Afganistanu.

V.

Ova Odluka stupa na snagu danom objave u »Narodnim novinama«.

Klasa: 004-01/06-01/08
Zagreb, 8. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 133/2006-3012
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o razrješenju dijela članova Upravnog vijeća Hrvatske izvještajne novinske agencije

### NN 133/2006 (11.12.2006.), Odluka o razrješenju dijela članova Upravnog vijeća Hrvatske izvještajne novinske agencije

# HRVATSKI SABOR

**3013**

Na temelju članka 80. Ustava Republike Hrvatske, članka 11. stavka 1. i članka
13. Zakona o Hrvatskoj izvještajnoj novinskoj agenciji (»Narodne novine«, br.
96/01.), Hrvatski sabor na sjednici 1. prosinca 2006., donio je

## ODLUKU

### O RAZRJEŠENJU DIJELA ČLANOVA UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Razrješuju se dužnosti članovi Upravnog vijeća Hrvatske izvještajne novinske
agencije:
– mr. sc. BOŽO SKOKO,
– mr. sc. DIJANA KATICA,
– DRAŽEN JOVIĆ,
– mr. sc. IVAN RUSAN.

Klasa: 021-12/06-07/27
Zagreb, 1. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Ostalo, NN 133/2006-3013
## Odluka o imenovanju zamjenika člana Nadzornog odbora Hrvatske banke za obnovu i razvitak

### NN 133/2006 (11.12.2006.), Odluka o imenovanju zamjenika člana Nadzornog odbora Hrvatske banke za obnovu i razvitak

# HRVATSKI SABOR

**3014**

Na temelju članka 80. Ustava Republike Hrvatske i članka 8. stavka 3. Zakona o
Hrvatskoj banci za obnovu i razvitak (»Narodne novine«, br. 33/92., 76/93.,
108/95. i 8/96.), Hrvatski sabor na sjednici 1. prosinca 2006., donio je

## ODLUKU

### O IMENOVANJU ZAMJENIKA ČLANA NADZORNOG ODBORA HRVATSKE BANKE ZA OBNOVU I RAZVITAK

Za zamjenika člana Nadzornog odbora Hrvatske banke za obnovu i razvitak iz reda
zastupnika imenuje se STJEPAN KOZINA.

Klasa: 021-13/06-06/03
Zagreb, 1. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 133/2006-3014
## Odluka o odlikovanju fra. Petra (Marka) Anđelovića Redom Danice hrvatske s likom Katarine Zrinske za osobit doprinos u duhovnom i dobrotvornom djelovanju, te razvitku prijateljskih odnosa i suradnje između Republike Hrvatske i Bosne i Hercegovine

### NN 133/2006 (11.12.2006.), Odluka o odlikovanju fra. Petra (Marka) Anđelovića Redom Danice hrvatske s likom Katarine Zrinske za osobit doprinos u duhovnom i dobrotvornom djelovanju, te razvitku prijateljskih odnosa i suradnje između Republike Hrvatske i Bosne i Hercegovine

# PREDSJEDNIK REPUBLIKE HRVATSKE

**3015**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95 i
57/06), a na prijedlog Državnog povjereništva za odlikovanja i priznanja,
donosim

## ODLUKU

kojom se odlikuje

***fra Petar (Marko) Anđelović***

### REDOM DANICE HRVATSKE S LIKOM KATARINE ZRINSKE

za osobit doprinos u duhovnom i dobrotvornom djelovanju, te razvitku
prijateljskih odnosa i suradnje izmedu Republike Hrvatske i Bosne i Hercegovine.

Klasa: 060-03/06-13/09
Urbroj: 71-05-04/2-06-1
Zagreb, 24. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 133/2006-3015
## Odluka o postavljenju dr. sc. Darka Bekića za izvanrednog i opunomoćenog veleposlanika Republike Hrvatske u Republici Kamerun

### NN 133/2006 (11.12.2006.), Odluka o postavljenju dr. sc. Darka Bekića za izvanrednog i opunomoćenog veleposlanika Republike Hrvatske u Republici Kamerun

# PREDSJEDNIK REPUBLIKE HRVATSKE

**3016**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/05-01/173, urbroj: 50304/2-06-05 od 21. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam dr. sc. DARKA BEKIĆA izvanrednog i opunomoćenog veleposlanika
Republike Hrvatske u Kraljevini Maroko, sa sjedištem u Rabatu, i za izvanrednog
i opunomoćenog veleposlanika Republike Hrvatske u Republici Kamerun, sa
sjedištem u Rabatu.
Ova Odluka stupa na snagu danom donošenja.

Klasa: 018-07/06-02/33
Urbroj: 71-05-03/1-06-3
Zagreb, 30. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 133/2006-3016
## Odluka o postavljenju dr. sc. Darka Bekića za izvanrednog i opunomoćenog veleposlanika Republike Hrvatske u Republici Tunis

### NN 133/2006 (11.12.2006.), Odluka o postavljenju dr. sc. Darka Bekića za izvanrednog i opunomoćenog veleposlanika Republike Hrvatske u Republici Tunis

# PREDSJEDNIK REPUBLIKE HRVATSKE

**3017**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/05-01/173, urbroj: 50304/2-06-03 od 21. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam dr. sc. DARKA BEKIĆA izvanrednog i opunomoćenog veleposlanika
Republike Hrvatske u Kraljevini Maroko, sa sjedištem u Rabatu, i za izvanrednog
i opunomoćenog veleposlanika Republike Hrvatske u Republici Tunis, sa sjedištem
u Rabatu.
Ova Odluka stupa na snagu danom donošenja.

Klasa: 018-07/06-02/37
Urbroj: 71-05-03/1-06-3
Zagreb, 30. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 133/2006-3017
## Odluka o opozivu Božidara Gagre s dužnosti izvanrednog i opunomoćenog veleposlanika Republike Hrvatske u Alžirskoj Narodnoj Demokratskoj Republici

### NN 133/2006 (11.12.2006.), Odluka o opozivu Božidara Gagre s dužnosti izvanrednog i opunomoćenog veleposlanika Republike Hrvatske u Alžirskoj Narodnoj Demokratskoj Republici

# PREDSJEDNIK REPUBLIKE HRVATSKE

**3018**

Na temelju odredbe članka 98. stavka 3. Ustava Republike Hrvatske, članka 22.
Zakona o vanjskim poslovima (»Narodne novine«, broj 48/96), točke II. podtočke
8. Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/06-02/115, urbroj: 50304/2-06-09 od 16. studenoga 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

### O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

BOŽIDAR GAGRO opoziva se s dužnosti izvanrednog i opunomoćenog veleposlanika
Republike Hrvatske u Alžirskoj Narodnoj Demokratskoj Republici, sa sjedištem u
Parizu.
Ova Odluka stupa na snagu danom donošenja.

Klasa: 018-07/06-02/31
Urbroj: 71-05-03/1-06-4
Zagreb, 30. studenoga 2006.

Predsjednik
Republike Hrvatske
**Stjepan Mesić**, v. r.

Odluka, NN 133/2006-3018
## Odluka o osnivanju Veleposlanstva Republike Hrvatske u Republici Crnoj Gori

### NN 133/2006 (11.12.2006.), Odluka o osnivanju Veleposlanstva Republike Hrvatske u Republici Crnoj Gori

# PREDSJEDNIK REPUBLIKE HRVATSKE

**3019**

Na temelju odredbe članka 98. stavka 2. Ustava Republike Hrvatske, članka 10.
stavka 5., članka 17. stavka 2. Zakona o vanjskim poslovima (»Narodne novine«,
broj 48/96) i točke I. podtočke 6. Odluke Vlade Republike Hrvatske o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske
klasa: 018-07/06-01/13, urbroj: 5030106-06-3 od 29. studenoga 2006., kojim je
predsjednik Vlade Republike Hrvatske dao prethodni supotpis, donosim

## ODLUKU

### O OSNIVANJU VELEPOSLANSTVA REPUBLIKE HRVATSKE U REPUBLICI CRNOJ GORI, SA SJEDIŠTEM U PODGORICI

Osniva se Veleposlanstvo Republike Hrvatske u Republici Crnoj Gori, sa sjedištem
u Podgorici, na čelu s izvanrednim i opunomoćenim veleposlanikom.
Ova Odluka stupa na snagu danom donošenja.

Klasa: 018-07/06-01/13
Urbroj: 71-05-03/1-06
Zagreb, 4. prosinca 2006.

Predsjednik
Republike Hrvatske
**Stjepan Mesić**, v. r.

Odluka, NN 133/2006-3019
## Odluka o raspisivanju izbora za općinska vijeća općina Kukljica, Pitomača i Rogoznica

### NN 133/2006 (11.12.2006.), Odluka o raspisivanju izbora za općinska vijeća općina Kukljica, Pitomača i Rogoznica

# VLADA REPUBLIKE HRVATSKE

**3020**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 4. stavka
2. Zakona o izboru članova predstavničkih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002,
45/2003, 43/2004, 40/2005 i 44/2005 – pročišćeni tekst), Vlada Republike
Hrvatske je na sjednici održanoj 7. prosinca 2006. godine donijela

## ODLUKU

### O RASPISIVANJU IZBORA ZA OPĆINSKA VIJEĆA OPĆINA KUKLJICA, PITOMAČA I ROGOZNICA

I.

Raspisuju se izbori za članove općinskih vijeća općina Kukljica, Pitomača i
Rogoznica.

II.

Za dan provedbe izbora određuje se nedjelja, 14. siječnja 2007. godine.

III.

Ova Odluka stupa na snagu danom objave u »Narodnim novinama«.
Klasa: 015-01/06-09/13
015-01/06-09/05
015-01/06-09/12

Urbroj: 5030109-06-4
Zagreb, 7. prosinca 2006.

Predsjednik
**dr. sc. Ivo Sanader**, v. r.

Odluka, NN 133/2006-3020
## Pravilnik o izmjeni Pravilnika o temeljnim zahtjevima o kakvoći poljoprivrednoga sadnog materijala, načinu pakiranja, plombiranja, deklariranja i uvjetima držanja sadnog materijala

### NN 133/2006 (11.12.2006.), Pravilnik o izmjeni Pravilnika o temeljnim zahtjevima o kakvoći poljoprivrednoga sadnog materijala, načinu pakiranja, plombiranja, deklariranja i uvjetima držanja sadnog materijala

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3025**

Na temelju članka 52. stavka 2., članka 55. stavka 3., članka 56. stavka 4. te
članka 57. stavka 6. Zakona o sjemenu, sadnom materijalu i priznavanju sorti
poljoprivrednog bilja (»Narodne novine« broj 131/97, 163/03), ministar
poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O TEMELJNIM ZAHTJEVIMA O KAKVOĆI POLJOPRIVREDNOGA SADNOG MATERIJALA, NAČINU PAKIRANJA, PLOMBIRANJA, DEKLARIRANJA I UVJETIMA DRŽANJA SADNOG MATERIJALA

Članak 1.

U Pravilniku o temeljnim zahtjevima o kakvoći poljoprivrednog sadnog materijala,
načinu pakiranja, plombiranja, deklariranja i uvjetima držanja sadnog materijala
(»Narodne novine«, broj 56/99, 140/99, 128/00, 2/05) u članku 3. stavak 10.
mijenja se i glasi:
»Voćna sadnica jest jednogodišnja ili višegodišnja biljka pripadajuće sorte
nastala iz vegetativnih dijelova matične biljke ili spajanjem podloge i plemke.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 320-11/04-01/74
Urbroj: 525-2-06-5
Zagreb, 28. studenoga 2006.

Ministar
**Petar Čobanković**, v. r.

Pravilnik, NN 133/2006-3025
## Popis ovlaštenih pravnih osoba (certifikacijskih tijela) za utvrđivanje sukladnosti proizvodnje, prerade i samog prehrambenog proizvoda sa specifikacijom i provedbu kontrole nad proizvodnjom, preradom...

### NN 133/2006 (11.12.2006.), Popis ovlaštenih pravnih osoba (certifikacijskih tijela) za utvrđivanje sukladnosti proizvodnje, prerade i samog prehrambenog proizvoda sa specifikacijom i provedbu kontrole nad proizvodnjom, preradom...

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3026**

Ministarstvo poljoprivrede, šumarstva i vodnoga gospodarstva na temelju članka
64. stavka 6. Zakona o hrani (»Narodne novine« br. 117/03, 130/03, 48/04) i
članka 23. stavka 2. Pravilnika o oznakama izvornosti i oznakama zemljopisnog
podrijetla hrane (»Narodne novine« br. 80/05) objavljuje

## POPIS

### OVLAŠTENIH PRAVNIH OSOBA (CERTIFIKACIJSKIH TIJELA) ZA UTVRĐIVANJE SUKLADNOSTI PROIZVODNJE, PRERADE I SAMOG PREHRAMBENOG PROIZVODA SA SPECIFIKACIJOM I PROVEDBU KONTROLE NAD PROIZVODNJOM, PRERADOM I SAMIM PREHRAMBENIM PROIZVODOM KOJI ĆE NOSITI ILI NOSI OZNAKU IZVORNOSTI ILI OZNAKU ZEMLJOPISNOG PODRIJETLA

1. Biotechnicon poduzetnički centar d.o.o., Hrvatskih iseljenika 30, 21000 Split
– certifikacijsko tijelo za sljedeće kategorije prehrambenih proizvoda:
– svježe meso i jestive iznutrice,
– mesni proizvodi (kuhani, soljeni, dimljeni i dr.),
– sirevi,
– drugi proizvodi životinjskog podrijetla (jaja, med, mliječni proizvodi osim
maslaca),
– ulja i masti, maslinovo ulje (maslac, margarin, ulja i dr.),
– voće, povrće, žitarice, prerađene ili neprerađene,
– svježa riba, mekušci, rakovi, školjke i njihovi proizvodi,
– pića proizvedena od biljnih ekstrakata,
– kruh, pecivo, kolači, slastice, keksi i drugi pekarski proizvodi,
– masline,
– ostali prehrambeni proizvodi.

Klasa: 310-26/06-01/4
Urbroj: 525-1-06-1
Zagreb, 1. prosinca 2006.

Ministar
**Petar Čobanković**, v. r.

Ostalo, NN 133/2006-3026
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute LS II - primjena obvezatnih uputa

### NN 133/2006 (11.12.2006.), Obvezatne upute LS II - primjena obvezatnih uputa

# DRŽAVNO IZBORNO POVJERENSTVO

**3031**

Na temelju članka 30. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br. 44/05
– pročišćeni tekst – dalje Zakon), Državno izborno povjerenstvo Republike
Hrvatske propisuje

## OBVEZATNE UPUTE BROJ LS II

### PRIMJENA OBVEZATNIH UPUTA

U izborima za članove, Općinskog vijeća Općine Kukljica, Općinskog vijeća Općine
Pitomača i Općinskog vijeća Općine Rogoznica koji će se održati 14. siječnja
2007. primjenjivat će se:
1. Obvezatne upute broj LS I – o obrascima za provođenje izbora za članove
predstavničkih tijela jedinica lokalne i područne (regionalne) samouprave,
objavljene u »Narodnim novinama«, broj 46/05 od 9. travnja 2005.;
2. Nadopuna Obvezatnih uputa broj LS I – o obrascima za provođenje izbora za
članove predstavničkih tijela jedinica lokalne i područne (regionalne)
samouprave, objavljene u »Narodnim novinama«, broj 48/05 od 13. travnja 2005.;
3. Obvezatne upute broj LS III – o odustanku od kandidature za izbor članova
predstavničkih tijela jedinica lokalne i područne (regionalne) samouprave,
objavljene u »Narodnim novinama«, broj 48/05 od 13. travnja 2005.;
4. Obvezatne upute broj LS IV – o pravima i dužnostima promatrača i o načinu
promatranja rada tijela za provođenje izbora za izbor članova predstavničkih
tijela jedinica lokalne i područne (regionalne) samouprave, objavljene u
»Narodnim novinama«, broj 48/05 od 13. travnja 2005.;
5. Obvezatne upute broj LS V – o načinu glasovanja osoba s tjelesnom manom,
nepismenih osoba te osoba koje nisu u mogućnosti pristupiti na biračko mjesto,
objavljene u »Narodnim novinama«, broj 48/05 od 13. travnja 2005.;
6. Obvezatne upute broj LS VI, objavljene u »Narodnim novinama«, broj 52/05 od
22. travnja 2005.;
7. Ove Obvezatne upute stupaju na snagu danom objave u »Narodnim novinama«.

Klasa: 013-03/06-03/27
Urbroj: 599-06-01
Zagreb, 11. prosinca 2006.

Predsjednik
**Branko Hrvatin, dipl. iur**., v. r.

Ostalo, NN 133/2006-3031
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prirezu porezu na dohodak Grada Rovinja

### NN 133/2006 (11.12.2006.), Odluka o prirezu porezu na dohodak Grada Rovinja

# GRAD ROVINJ

**3034**

Temeljem članka 30.a i članka 95. Zakona o financiranju jedinica lokalne i
područne (regionalne) samouprave (»Narodne novine«, br. 117/93, 69/97, 33/00,
73/00, 127/00, 59/01, 107/01, 117/01, 150/02 i 147/03), te članka 51. Statuta
Grada Rovinja (»Službeni glasnik« Grada Rovinja br. 5/02 – pročišćeni tekst i
5/04), Gradsko vijeće Grada Rovinja, na sjednici održanoj 30. studenog 2006.
godine, donosi

## ODLUKU

### O PRIREZU POREZU NA DOHODAK

Članak 1.

Prirez porezu na dohodak plaćaju obveznici poreza na dohodak s područja Grada
Rovinja na osnovi Zakona o financiranju jedinica lokalne i područne (regionalne)
samouprave, Zakona o porezu na dohodak i Pravilnika o porezu na dohodak.

Članak 2.

Osnovicu prireza porezu na dohodak čini ukupan iznos obračunatog poreza na
dohodak.

Članak 3.

Prirez porezu na dohodak plaća se po stopi od 6% od utvrđene osnovice.

Članak 4.

Prirez porezu na dohodak uplaćuje se u korist proračuna Grada Rovinja.

Članak 5.

Poslove u vezi s utvrđivanjem, naplatom i ovrhom prireza porezu na dohodak
obavlja Ministarstvo financija – Porezna uprava.

Članak 6.

Ova Odluka stupa na snagu osmog dana od dana objave u »Narodnim novinama«, a
primjenjuje se od 1. siječnja 2007. godine.

Klasa: 431-02/06-01/2
Urbroj: 2171/01-1-06-2
Rovinj, 30. studenoga 2006.

Predsjednik
Gradskog vijeća
**Davorin Fleg**o, v. r.

Odluka, NN 133/2006-3034
## Ispravak članka 68. Kolektivnog ugovora Croatia osiguranja d.d.

### NN 133/2006 (11.12.2006.), Ispravak članka 68. Kolektivnog ugovora Croatia osiguranja d.d.

**3042**

Granski sindikat zaposlenih u osiguranju Hrvatske, Zagreb, Trg kralja Petra
Krešimira IV. 2, kojeg predstavlja i zastupa predsjednik Sindikata Miroslav
Hrašćanec i
CROATIA osiguranje d.d., Zagreb, Miramarska 22, zastupana po predsjedniku Uprave
Hrvoju Vojkoviću i članu Uprave Ljerki Šeparović
suglasno utvrđuju

## ISPRAVAK

### [članka 68. Kolektivnog ugovora od 30. svibnja 2006.](http://narodne-novine.nn.hr/clanci/sluzbeni/128739.html)

I. CROATIA osiguranje d.d. i Granski sindikat zaposlenih u osiguranju Hrvatske
sklopili su 30. svibnja 2006. godine Kolektivni ugovor s primjenom od 1. lipnja
2006. godine.
II. Strane Kolektivnog ugovora suglasne su da se izvrši ispravak članka 68.
Kolektivnog ugovora od 30. svibnja 2006. godine na način da se u tom članku
dodaju stavci 2. i 3., koji glase:
»Zastupnik osiguranja ima pravo na naknadu plaće iz članka 78. ovog Kolektivnog
ugovora u visini svoje prosječne plaće ostvarene u protekla tri mjeseca, ako je
iznos ostvarene provizije iz stavka 1. ovog članka u mjesecu za koji ima pravo
na naknadu plaće manji od iznosa naknade plaće. Iznos ostvarene provizije
uračunava se u iznos naknade plaće.
U slučaju izostanka s rada zbog bolovanja do 42 dana, zastup­nik osiguranja ima
pravo na naknadu plaće u visini 90% osnovice prema propisima o zdravstvenom
osiguranju, ako je iznos ostvarene provizije iz stavka 1. ovog članka manji od
iznosa naknade plaće.«
III. Nakon ispravka članak 68. Kolektivnog ugovora od 30. svibnja 2006. godine u
cijelosti glasi:
»Osnovna plaća zastupnika utvrđuje se temeljem provizije iz naplaćene premije
ugovorenih osiguranja obračunate prema odredbama posebnog Pravilnika Društva.
Zastupniku se ne može isplatiti manja osnovna plaća od najniže osnovne plaće
utvrđene člankom 63. ovog Kolektivnog ugovora.
Zastupnik osiguranja ima pravo na naknadu plaće iz članka 78. ovog Kolektivnog
ugovora u visini svoje prosječne plaće ostvarene u protekla tri mjeseca, ako je
iznos ostvarene provizije iz stavka 1. ovog članka u mjesecu za koji ima pravo
na naknadu plaće manji od iznosa naknade plaće. Iznos ostvarene provizije
uračunava se u iznos naknade plaće.
U slučaju izostanka s rada zbog bolovanja do 42 dana, zastupnik osiguranja ima
pravo na naknadu plaće u visini 90% osnovice prema propisima o zdravstvenom
osiguranju, ako je iznos ostvarene provizije iz stavka 1. ovog članka manji od
iznosa naknade plaće.«
Zagreb, 18. srpnja 2006.

Sindikat predsjednik
Predsjednik Uprave
**Miroslav Hrašćanec**, v. r.
**Hrvoje Vojković**,
v. r.

                                                                    član Uprave
**Ljerka Šeparović**, v. r.

Odluka, NN 133/2006-3042
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o preferencijalnoj carinskoj kvoti pri uvozu određenih poljoprivrednih proizvoda

### NN 135/2006 (13.12.2006.), Odluka o preferencijalnoj carinskoj kvoti pri uvozu određenih poljoprivrednih proizvoda

# VLADA REPUBLIKE HRVATSKE

**3048**

Na temelju članka 14. stavka 2. Zakona o poljoprivredi (»Narod­ne novine«, br.
66/2001 i 83/2002), članka 4. Zakona o carinskoj tarifi (»Narodne novine«, br.
61/2000 i 117/2000) i članka 30. stavka 2. Zakona o Vladi Republike Hrvatske
(»Narodne novine«, br. 101/98, 15/2000, 117/2001, 199/2003 i 30/2004), Vlada
Republike Hrvatske je na sjednici održanoj 7. prosinca 2006. godine donijela

## ODLUKU

### O PREFERENCIJALNOJ CARINSKOJ KVOTI PRI UVOZU ODREĐENIH POLJOPRIVREDNIH PROIZVODA

I.

Utvrđuju se preferencijalne carinske kvote pri uvozu sljedećih poljoprivrednih
proizvoda:

|  |  |  |  |
| --- | --- | --- | --- |
| Tarifna oznaka | Naziv  proizvoda | Preferencijalna carinska kvota (tona) | Preferencijalna stopa carine unutar kvote |
| 1003 00 | Ječam: |  |  |
| 1003 00 90 | - ostali | 50.000 | 0% |
| 1005 | Kukuruz: |  |  |
| 1005 90 00 | - ostali |  |  |
| 1005 90 00 10 | - - ex. žuti | 300.000 | 0% |

II.

Preferencijalne carinske kvote za proizvode iz točke I. ove Odluke, primjenjuju
se pri uvozu iz zemalja s kojima je Republika Hrvatska sklopila Ugovor o
slobodnoj trgovini ili Sporazum o stabilizaciji i pridruživanju.

III.

Stopa carine koja se primjenjuje na uvoz količina izvan kvota utvrđenih ovom
Odlukom je osnovna stopa carine ili snižena stopa carine pri uvozu roba
podrijetlom iz zemalja s kojima je Republika Hrvatska sklopila ugovor o
povlaštenom trgovinskom režimu navedena u Uredbi o Carinskoj tarifi za 2006.
godinu (»Narodne novine«, br. 145/2005, 149/2005, 11/2006, 37/2006, 46/2006,
85/2006, 91/2006 i 117/2006), odnosno u Uredbi o Carinskoj tarifi za 2007.
godinu.

IV.

Carinsku kvotu, koja je predmet ove Odluke, raspodjeljivat će međuresorno
Povjerenstvo, imenovano na temelju Uredbe o raspodjeli carinskih kvota za
poljoprivredno-prehrambene proizvode podrijetlom iz zemalja članica Svjetske
trgovinske organizacije i zemalja s kojima je Republika Hrvatska sklopila Ugovor
o slobod­noj trgovini i Sporazum o stabilizaciji i pridruživanju (»Narodne
novine«, br. 55/2004, 146/2004 i 138/2005), a polazeći od kriterija utvrđenih
predmetnom Uredbom.

V.

Zadužuje se Ministarstvo poljoprivrede, šumarstva i vodnoga gospodarstva za
provedbu ove Odluke, putem natječaja, koji će biti objavljen u »Narodnim
novinama«.

VI.

Ova Odluka primjenjuje se do 30. lipnja 2007. godine.

VII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 413-01/06-01/08
Urbroj: 5030116-06-1
Zagreb, 7. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 135/2006-3048
## Odluka o izmjeni Odluke o utvrđivanja interesa Re­publike Hrvatske za izgradnju radarske postaje Psunj

### NN 135/2006 (13.12.2006.), Odluka o izmjeni Odluke o utvrđivanja interesa Re­publike Hrvatske za izgradnju radarske postaje Psunj

# VLADA REPUBLIKE HRVATSKE

**3049**

Na temelju članka 9. Zakona o izvlaštenju (»Narodne novine«, br. 9/94, 35/94,
112/2000, 114/2001 i 79/2006), Vlada Republike Hrvatske je na sjednici održanoj
7. prosinca 2006. godine donijela

## ODLUKU

### O IZMJENI ODLUKE O UTVRĐIVANJU INTERESA REPUBLIKE HRVATSKE ZA IZGRADNJU RADARSKE POSTAJE PSUNJ

I.

U Odluci o utvrđivanju interesa Republike Hrvatske za izgrad­nju Radarske
postaje Psunj (»Narodne novine«, broj 130/2006), u točki I. riječi: »445 m2«
zamjenjuju se riječima: »445 čhv«.

II.

Ova Odluka stupa na snagu danom objave u »Narodnim novinama«.

Klasa: 943-03/06-01/04
Urbroj: 5030106-06-4
Zagreb, 7. prosinca 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur.**, v. r.

Odluka, NN 135/2006-3049
## Odluka o izmjeni Odluke o imenovanju članova Držav­nog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, vo­ditelja radnih skupina...

### NN 135/2006 (13.12.2006.), Odluka o izmjeni Odluke o imenovanju članova Držav­nog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, vo­ditelja radnih skupina...

# VLADA REPUBLIKE HRVATSKE

**3050**

Na temelju članka 30. stavka 2. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004), te na temelju
odredbi Odluke o uspostavljanju strukture za pregovore o pristupanju Republike
Hrvatske Europskoj uniji, klase: 910-04/00-03/06, urbroja: 5030109-05-21, od 7.
travnja 2005. godine i urbroja: 5030109-06-20, od 20. travnja 2006. godine,
Vlada Republike Hrvatske je na sjednici održanoj 7. prosinca 2006. godine
donijela

## ODLUKU

### O IZMJENI ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

U Odluci o imenovanju članova Državnog izaslanstva Repub­like Hrvatske za
pregovore o pristupanju Republike Hrvatske Europskoj uniji, članova Pregovaračke
skupine za vođenje pregovora o pristupa­nju Republike Hrvatske Europskoj uniji,
voditelja radnih skupina za pri­premu pregovora po pojedinim poglavljima
pregovora – prav­ne stečevine Europske unije, članova Ureda glavnog pregovarača
i članova Tajništva Pregovaračke skupine, klase: 910-04/00-03/06, urbroja:
5030109-05-23, od 7. travnja 2005. godine i urbroja:5030109-05-55, od 7.
listopada 2005. godine, u točki II. podtočka 13. mijenja se i glasi:
»13. mr. sc. Marija Pejčinović Burić, državna tajnica, Ministarstvo vanjskih
poslova i europskih integracija – članica Pregovaračke skupine zadužena za
poglavlja pregovora – pravne stečevine Europske unije Vanjski odnosi, Vanjska,
sigurnosna i obrambena politika, Institucije te Ostalo.«

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 910-04/00-03/06
Urbroj: 5030109-06-50
Zagreb, 7. prosinca 2006.

Predsjednik
**dr. sc. Ivo Sanader**, v. r.

Odluka, NN 135/2006-3050
## Rješenje o raspuštanju Općinskog vijeća Općine Donji Lapac

### NN 135/2006 (13.12.2006.), Rješenje o raspuštanju Općinskog vijeća Općine Donji Lapac

# VLADA REPUBLIKE HRVATSKE

**3055**

Na temelju članka 84. stavka 1. točke 6. Zakona o lokalnoj i područnoj
(regionalnoj) samoupravi (»Narodne novine«, br. 33/2001, 60/2001 i 129/2005),
Vlada Republike Hrvatske je na sjednici održanoj 7. prosinca 2006. godine
donijela

## RJEŠENJE

### O RASPUŠTANJU OPĆINSKOG VIJEĆA OPĆINE DONJI LAPAC

I.

Raspušta se Općinsko vijeće Općine Donji Lapac, a vijećnicima Općinskog vijeća
prestaje mandat.

II.

Vlada Republike Hrvatske imenovat će posebnim rješenjem povjerenika Vlade
Republike Hrvatske u Općini Donji Lapac.

III.

Povjerenik Vlade Republike Hrvatske preuzima sve ovlasti Općinskog vijeća,
načelnika i Općinskog poglavarstva Općine Donji Lapac.

IV.

Sredstva za rad povjerenika Vlade Republike Hrvatske osiguravaju se u općinskom
proračunu.

V.

Ovo Rješenje je konačno i stupa na snagu danom objave u »Narodnim novinama«.

Klasa: 015-01/06-09/15
Urbroj: 5030109-06-1
Zagreb, 7. prosinca 2006.

Predsjednik
**dr. sc. Ivo Sanader**, v. r.

Rješenje, NN 135/2006-3055
## Rješenje o imenovanju povjerenika Vlade Republike Hrvatske u Općini Donji Lapac

### NN 135/2006 (13.12.2006.), Rješenje o imenovanju povjerenika Vlade Republike Hrvatske u Općini Donji Lapac

# VLADA REPUBLIKE HRVATSKE

**3056**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 86. stavka
1. točke 1. Zakona o lokalnoj i područ­noj (regionalnoj) samoupravi (»Narodne
novine«, br. 33/2001, 60/2001i 129/2005), Vlada Republike Hrvatske je na
sjednici održanoj 7. prosinca 2006. godine donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U OPĆINI DONJI LAPAC

1. Imenuje se DUŠKO DAUTOVIĆ povjerenikom Vlade Republike Hrvatske u Općini
Donji Lapac.
2. Povjerenik Vlade Republike Hrvatske počet će obnašati duž­nost danom objave
ovoga Rješenja.
3. Povjerenik Vlade Republike Hrvatske za svoj rad odgovara Vladi Republike
Hrvatske.
4. Povjerenik Vlade Republike Hrvatske podnosi izvješće o svom radu Vladi
Republike Hrvatske putem Središnjega državnog ureda za upravu.
5. Ovo Rješenje stupa na snagu danom objave u »Narodnim novinama«.

Klasa: 015-01/06-07/12
Urbroj: 50304/2-06-01
Zagreb, 7. prosinca 2006.

Predsjednik
**dr. sc. Ivo Sanader**, v. r.

Rješenje, NN 135/2006-3056
## Rješenje o razrješenju pomoćnika ministra znanosti, obrazovanja i športa

### NN 135/2006 (13.12.2006.), Rješenje o razrješenju pomoćnika ministra znanosti, obrazovanja i športa

# VLADA REPUBLIKE HRVATSKE

**3057**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 7. prosinca 2006. godine donijela

## RJEŠENJE

### O RAZRJEŠENJU POMOĆNIKA MINISTRA ZNANOSTI, OBRAZOVANJA I ŠPORTA

Razrješuje se MARIO ROGAČ dužnosti pomoćnika ministra znanosti, obrazovanja i
športa.

Klasa: 080-02/06-02/129
Urbroj: 50304/2-06-01
Zagreb, 7. prosinca 2006.

Predsjednik
**dr. sc. Ivo Sanader**, v. r.

Rješenje, NN 135/2006-3057
## Rješenje o imenovanju pomoćnice ravnatelja Državnog zavoda za nuklearnu sigurnost

### NN 135/2006 (13.12.2006.), Rješenje o imenovanju pomoćnice ravnatelja Državnog zavoda za nuklearnu sigurnost

# VLADA REPUBLIKE HRVATSKE

**3058**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 49. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 7. prosinca 2006. godine donijela

## RJEŠENJE

### O IMENOVANJU POMOĆNICE RAVNATELJA DRŽAVNOG ZAVODA ZA NUKLEARNU SIGURNOST

Imenuje se dr. sc. ANKICA ČIŽMEK pomoćnicom ravnatelja Državnog zavoda za
nuklearnu sigurnost.

Klasa: 080-02/06-01/176
Urbroj: 50304/2-06-01
Zagreb, 7. prosinca 2006.

Predsjednik
**dr. sc. Ivo Sanader**, v. r.

Rješenje, NN 135/2006-3058
## Pravilnik o izmjeni Pravilnika o sustavu nadzora i praćenja ribarskih plovila

### NN 135/2006 (13.12.2006.), Pravilnik o izmjeni Pravilnika o sustavu nadzora i praćenja ribarskih plovila

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3059**

Na temelju članka 49. stavka 1. točke 9. Zakona o morskom ribarstvu (»Narodne
novine«, br. 74/94, 57/96, 46/97 – pročišćeni tekst i 48/05) ministar
poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O SUSTAVU NADZORA I PRAĆENJA RIBARSKIH PLOVILA

Članak 1.

U Pravilniku o sustavu nadzora i praćenja ribarskih plovila (»Narodne novine«,
broj 62/2006) u članku 4. stavku 2. riječi »od 31. prosinca 2006. godine«
mijenjaju se i glase: »od 28. veljače 2007. go­dine«.

Članak 2.

Ovaj Pravilnik stupa na snagu danom objave u »Narodnim novi­nama«.

Klasa: 011-02/06-01/108
Urbroj: 525-01-06-01
Zagreb, 6. prosinca 2006.

Ministar
**Petar Čobanković**, v. r.

Pravilnik, NN 135/2006-3059
## Pravilnik o izmjeni Pravilnika o povlastici za obav­ljanje gospodarskog ribolova na moru i registru o izdanim povlasticama

### NN 135/2006 (13.12.2006.), Pravilnik o izmjeni Pravilnika o povlastici za obav­ljanje gospodarskog ribolova na moru i registru o izdanim povlasticama

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3060**

Na temelju članka 11. stavka 5. i članka 14. stavka 2. Zakona o morskom
ribarstvu (»Narodne novine«, br. 74/94, 57/96, 46/97 – pročišćeni tekst i 48/05)
ministar poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU O IZDANIM POVLASTICAMA

Članak 1.

U Pravilniku o povlastici za obavljanje gospodarskog ribolova na moru i registru
o izdanim povlasticama (»Narodne novine«, broj 155/05) u članku 18. stavku 1.
riječi »do 1. veljače 2007. godine« mijenjaju se i glase: »do 1. siječnja 2008.
godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/109
Urbroj: 525-01-06-01
Zagreb, 6. prosinca 2006.

Ministar
**Petar Čobanković**, v. r.

Pravilnik, NN 135/2006-3060
## Odluka o obustavi prethodnog postupka za uvođenje zaštitne mjere pri uvozu određenih vrsta goveđeg mesa

### NN 135/2006 (13.12.2006.), Odluka o obustavi prethodnog postupka za uvođenje zaštitne mjere pri uvozu određenih vrsta goveđeg mesa

# MINISTARSTVO GOSPODARSTVA, RADA I PODUZETNIŠTVA

**3062**

Na temelju članka 45. Zakona o trgovini (»Narodne novine«,
broj, 49/03 pročišćeni tekst, 96/03, 103/03, 170/03 i 55/04) i na temelju članka
10. stavka 4. i 5.. Uredbe o mjerama zaštite domaće proizvodnje od prekomjernog
uvoza (»Narodne novine«, broj 73/02 i 33/03) Ministarstvo gospodarstva, rada i
poduzetništva donosi

## ODLUKU

### O OBUSTAVI PRETHODNOG POSTUPKA ZA UVOĐENJE ZAŠTITNE MJERE PRILIKOM UVOZA ODREĐENIH VRSTA GOVEĐEG MESA

I.

Odluka o pokretanju prethodnog postupka za uvođenje zaštit­ne
mjere prilikom uvoza određenih vrsta goveđeg mesa (»Narodne novine«, broj
75/2005) obustavlja se.

II.

Ova Odluka stupa na snagu danom objave u »Narodnim novinama«.

Klasa: 413-01/05-01/15
Urbroj: 526-06-01-01/2-06-47
Zagreb, 1. prosinca 2006.

Ministar
**Branko Vukelić**, v. r.

Odluka, NN 135/2006-3062
## Rješenje o prestanku ovlaštenja Inginspekta d.o.o. za obavljanje poslova zaštite na radu

### NN 135/2006 (13.12.2006.), Rješenje o prestanku ovlaštenja Inginspekta d.o.o. za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**3063**

Na zahtjev INGINSPEKTA d.o.o. iz Opatije, V. Spinčića 13, a te­me­ljem članka
91. stavka 4. Zakona o zaštiti na radu (»Narodne no­vine«, broj 59/96, 94/96 i
114/03) i članka 19. stavka 2. Pravilnika o uvjetima pod kojima pravne osobe
mogu obavljati poslove zaštite na radu (»Narodne novine«, broj 114/02 i 126/03),
ministar gospodarstva, rada i poduzetništva donosi

## RJEŠENJE

I.

Prestaje ovlaštenje INGINSPEKTA d.o.o. iz Opatije, V. Spinčića 13, za obavljanje
sljedećih poslova zaštite na radu:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika;
4.2. ispitivanja kemijskih čimbenika,
jer više ne ispunjava kadrovske i tehničke uvjete za obavljanje istih.

II.

Ovim rješenjem stavlja se izvan snage rješenje Ministarstva go­spodarstva, rada
i poduzetništva, klasa: UP/I-116-01/03-04/13, urbroj: 526-08-05-7 od 19. rujna
2005. godine.

III.

Ovo rješenje objavit će se u »Narodnim novinama«.

Klasa: UP/I-116-01/03-04/13
Urbroj: 526-08-03/2-06-9
Zagreb, 4. prosinca 2006.

p.o. Državna tajnica
**Vera Babić, dipl. iur**., v. r.

Rješenje, NN 135/2006-3063
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama i dopunama Pravilnika o iz­boru i utvrđivanju programa javnih potreba u kulturi

### NN 135/2006 (13.12.2006.), Pravilnik o izmjenama i dopunama Pravilnika o iz­boru i utvrđivanju programa javnih potreba u kulturi

# MINISTARSTVO KULTURE

**3064**

Na temelju članka 10.a Zakona o financiranju javnih potreba u kulturi (»Narodne
novine«, broj 47/90 i 27/93) ministar kulture Republike Hrvatske donosi ovaj

## PRAVILNIK

### O IZMJENAMA I DOPUNAMA PRAVILNIKA O IZBORU I UTVRĐIVANJU PROGRAMA JAVNIH POTREBA U KULTURI

Članak 1.

U Pravilniku o izboru i utvrđivanju javnih potreba u kulturi (»Narodne novine«,
broj 7/01 i 60/01) u članku 9. na kraju stavka 2. dodaje se nova rečenica koja
glasi:
»Pri vrednovanju programa koji se odnose na knjigu i nakladništvo, te na
audiovizualnu djelatnost vijeća će, osim kriterija iz stavka 1. ovoga članka,
vrednovati i značenje programa za razvitak hrvatske kulture.«

Članak 2.

U članku 10. dodaje se novi stavak 2. koji glasi:
»Potpora financiranju audiovizualne djelatnosti može iznositi do 50% ukupnih
troškova pojedinog programa, a nositelj programa može utrošiti najviše do 20%
odobrenih sredstava na produkciju izvan Republike Hrvatske.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 612-01/06-01/1659
Urbroj: 532-10-03/1-06-01
Zagreb, 5. prosinca 2006.

Ministar
**mr. sc. Božo Biškupić**, v. r.

Pravilnik, NN 135/2006-3064
## Pravilnik o izmjenama Pravilnika o Obrascu R-Sm

### NN 135/2006 (13.12.2006.), Pravilnik o izmjenama Pravilnika o Obrascu R-Sm

# SREDIŠNJI REGISTAR OSIGURANIKA

**3066**

Na temelju članka 5. stavka 2. Zakona o prikupljanju podataka po osiguranicima o
doprinosima za obvezna mirovinska osiguranja (»Narodne novine« broj 177/04),
Upravno vijeće Središnjeg registra osiguranika, na sjednici održanoj 1. prosinca
2006., donijelo je

## PRAVILNIK

### O IZMJENAMA PRAVILNIKA O OBRASCU R-Sm

Članak 1.

U Pravilniku o Obrascu R-Sm (»Narodne novine«, broj 38/05,
42/05 – ispravak, 64/05 – ispravak, 73/05 – ispravak i 116/06), u cijelom tekstu
pravilnika riječi »na magnetnom nositelju ili elektronskim putem« zamjenjuju se
riječima »u elektronskom zapisu« u odgovarajućim padežima.

Članak 2.

U Priloga 4., naziv priloga »Šifarnik za općinu/grad rada na Obrascu R-Sm\*)«
mijenja se i glasi:

»ŠIFRARNIK ZA OPĆINU/GRAD RADA NA OBRASCU R-Sm«

U Prilogu 4., naziv općine/grada pod rednim brojem 157. mijenja se i glasi:

|  |  |  |
| --- | --- | --- |
| 157. | IVANIĆ-GRAD | 1589 |

Šifra općine/grada pod rednim brojem 411. i 448. mijenja se i
glasi:

|  |  |  |
| --- | --- | --- |
| 411. | SVETA NEDELJA | 4367 |
| 448. | SVETA NEDELJA (sjedište Nedešćina) | 4324 |

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Broj: 353-06-30445/002
Zagreb, 1. prosinca 2006.

Predsjednica
Upravnog vijeća
**Vera Babić**, v. r.

Pravilnik, NN 135/2006-3066
## Pravilnik o dopuni Pravilnika o registru Središnjeg registra osiguranika

### NN 135/2006 (13.12.2006.), Pravilnik o dopuni Pravilnika o registru Središnjeg registra osiguranika

# SREDIŠNJI REGISTAR OSIGURANIKA

**3067**

Na temelju članka 12. stavka 3. Zakona o prikupljanju podataka po osiguranicima
o doprinosima za obvezna mirovinska osiguranja (»Narodne novine« br. 177/04),
Upravno vijeće Središnjega registra osiguranika, na sjednici održanoj 1.
prosinca 2006., donijelo je

## PRAVILNIK

### O DOPUNI PRAVILNIKA O REGISTRU SREDIŠNJEG REGISTRA OSIGURANIKA

Članak 1.

U Pravilniku o registru Središnjeg registra osiguranika (»Narod­ne novine« broj
38/05), u članku 5. iza točke 4., dodaje se točka 5. koja glasi:
»Evidencija ugovora o mirovini temeljem individualne kapita­li­zirane štednje
sadrži podatke o korisniku mirovine i mirovini temeljem individualne
kapitalizirane štednje.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 353-05-10696/002
Zagreb, 1. prosinca 2006.

Predsjednica Upravnog vijeća
**Vera Babić**, v. r.

Pravilnik, NN 135/2006-3067
## Plan prijama u državnu službu Ureda pravobraniteljice za ravnopravnost spolova za 2006. godinu

### NN 135/2006 (13.12.2006.), Plan prijama u državnu službu Ureda pravobraniteljice za ravnopravnost spolova za 2006. godinu

# PRAVOBRANITELJICA ZA RAVNOPRAVNOST SPOLOVA

**3068**

Pravobraniteljica za ravnopravnost spolova temeljem članka 43. stavka 2. točke
c) Zakona o državnim službenicima (»Narodne novine«, broj 92/05), članka 25.
stavka 1. Zakona o ravnopravnosti spolova (»Narodne novine« broj 116/03) i
članka 5. stavak 2. alineja 4. te članka 24. stavak 1. Poslovnika o radu
Pravobraniteljice za rav­nopravnost spolova (»Narodne novine« broj 29/04)
utvrđuje

## PLAN PRIJAMA

### U DRŽAVNU SLUŽBU UREDA PRAVOBRANITELJICE ZA RAVNOPRAVNOST SPOLOVA ZA 2006. GODINU

I.

Utvrđuje se da je u Uredu pravobraniteljice za ravnopravnost spolova Pravilnikom
o izmjenama i dopunama pravilnika o unutarnjem redu Ureda pravobraniteljice za
ravnopravnost spolova, Evbr.: 12-01/05-002, od 27. lipnja 2005. godine,
predviđeno ukupno 8 (osam) radnih mjesta za državne službenike/ce, a stanje
popunjenosti službenika/ca unutar službi kao ustrojstvenih jedinica je
sljedeće:

|  |  |  |  |
| --- | --- | --- | --- |
| Red.  br. | Naziv službe | Naziv radnog mjesta | Broj izvršitelja/ica |
| 1 | Služba za struč­ne poslove | Načelnik/ica službe za stručne poslove | 1 |
| 2 |  | Viši/a stručni/a savjetnik/ica | 1 |
| 3 |  | Stručni/a suradnik/ica | 1 |
| 4 | Služba za opće poslove | Načelnik/ica službe za opće poslove | 1 |
| 5 |  | Viši/a stručni/a savjetnik/ica | 1 |
| 6 |  | Viši/a stručni/a referent/ica | 1 |
| 7 |  | Administrativni/a referent/ica | 1 |
|  | UKUPNO |  | 7 |

II.

U Uredu pravobraniteljice za ravnopravnost spolova, sukladno predviđenim
financijskim sredstvima u Državnom proračunu Repub­like Hrvatske za 2006.
godinu, planira se prijam potrebnog broja služ­benika na neodređeno vrijeme za
sljedeće radno mjesto:
– Viši/a stručni/a savjetnik/ica pravobraniteljice za praćenje me­dija u Službi
za stručne poslove – 1 izvršitelj/ica.

III.

Ovaj Plan stupa na snagu danom donošenja, a objavit će se u »Narodnim novinama«
i web stranici Središnjeg državnog ureda za upravu.

Evbr.: PRS 12-01/06-0006
Urbr.: 07-06-1
Zagreb, 19. siječnja 2006.

Pravobraniteljica za
ravnopravnost spolova
**Gordana Lukač Koritnik**, v. r.

Ostalo, NN 135/2006-3068
## Odluka o postavljenju dr. sc. Petra Turčinovića za izvanrednog i opunomoćenog veleposlanika Republike Hrvatske u Republici Crnoj Gori, sa sjedištem u Podgorici

### NN 136/2006 (18.12.2006.), Odluka o postavljenju dr. sc. Petra Turčinovića za izvanrednog i opunomoćenog veleposlanika Republike Hrvatske u Republici Crnoj Gori, sa sjedištem u Podgorici

# PREDSJEDNIK REPUBLIKE HRVATSKE

**3072**

Na temelju odredbe članka 98. stavka 3. Ustava Republike Hrvat­ske, članka 22.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske, klasa: 080-02/06-01/174, urbroj: 50304/2-06-05 od 8. prosinca 2006.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam dr. sc. PETRA TURČINOVIĆA za izvanred­nog i opunomoćenog
veleposlanika Republike Hrvatske u Republici Crnoj Gori, sa sjedištem u
Podgorici.
Ova Odluka stupa na snagu danom donošenja.

Klasa: 018-07/06-02/49
Urbroj: 71-05-03/1-06-4
Zagreb, 11. prosinca 2006.

Predsjednik
Republike Hrvatske
**Stjepan Mesić,** v. r.

Odluka, NN 136/2006-3072